
GEROS VALIOS KOMPENSACIJOS UŽ ŽYDŲ RELIGINIŲ BENDRUOMENIŲ NEKILNOJAMĄJĮ TURTĄ LĖŠOMIS FINANSUOJAMŲ PROJEKTŲ VEIKLOS STEBĖSENOS, VEIKLOS IR FINANSINIŲATASKAITŲ TIKRINIMO IR TVIRTINIMO PROCEDŪRŲ APRAŠAS

I. Bendrosios nuostatos
[bookmark: _GoBack]
1. Projektų, finansuojamų Geros valios kompensacijos už žydų religinių bendruomenių nekilnojamąjį turtą lėšomis, veiklos stebėsenos, veiklos ir finansinių ataskaitų tikrinimo ir tvirtinimo procedūrų aprašas (toliau – Aprašas) reglamentuoja VšĮ „Geros valios kompensacijos už žydų religinių bendruomenių nekilnojamąjį turtą disponavimo fondo“ (toliau – GVF) administracijos veiksmų, susijusių su šių projektų ir jų ataskaitų tikrinimu bei patikromis įgyvendinimo ir administravimo vietose planavimo ir atlikimo tvarką.

II. Projektų veiklos stebėsena

2. Projektų veiklos stebėseną GVF atlieka:
2.1. Tikrina projekto vykdytojo teikiamas veiklos ir finansines ataskaitas;
2.2. Panaudodama kryžminio patikrinimo metodą analizuoja visų projekto vykdytojo GVF finansuoto projekto vykdymo laikotarpiu įgyvendinamų projektų dokumentaciją (projektų finansavimo (paramos) sutartys, veiklų aprašymai, biudžetai);
2.3. Vykdo patikras vietoje;
2.4. Siekiant identifikuoti ir padėti spręsti projektų vykdytojams aktualius projektų administravimo ir įgyvendinimo klausimus, nuolat konsultuoja projektų vykdytojus.
3. Panaudojant 2.1. p. nurodytą metodą tikrinami visi projektai. 2.2. p. nurodytu metodu gali būti tikrinami atrinkti projektai patikros vietoje metu ir po jos. 2.3. p. nurodytu metodu gali būti tikrinami projektai.

III. Veiklos ir finansinių ataskaitų tikrinimas ir vertinimas

4. Veiklos ir finansinės ataskaitos (pilnas ataskaitų rinkinys, įskaitant prie ataskaitų pridedamus išlaidas bei veiklas patvirtinančius dokumentus) GVF atsakingų asmenų turi būti patikrintos ir patvirtintos per 120 kalendorinių dienų po pilno ataskaitų rinkinio pateikimo GVF.
5. Už veiklos ir finansinių ataskaitų patikrinimą atsakingi GVF darbuotojai tikrina, ar projektų vykdytojų pateikiama informacija yra teisinga, tiksli, išsami, neklaidinanti, ar ataskaitos iš esmės atitinka Projekto dalinio finansavimo sutarties (toliau – Sutarties) reikalavimus ir neprieštarauja Lietuvos Respublikos teisės aktams.
6. Pirminis pateikto ataskaitų rinkinio patikrinimas iki pastabų išsiuntimo atliekamas eilės tvarka pagal ataskaitų rinkinio pateikimo datą.
7. Aktualios, projekto vykdytojo pateiktos, veiklos ir finansinės ataskaitų redakcijos tvirtinamos GVF atsakingų darbuotojų išsiunčiant pranešimą projektų vykdytojui.
8. Ataskaitų rinkinio patikrinimo rezultatai atsakingo GVF darbuotojo įforminami užpildant Projektų suvestinę lentelę (Priedas Nr. 3) ir Pranešimą dėl projekto ataskaitų patvirtinimo (Priedas Nr. 4). Projekto vykdytojas nedelsiant raštu supažindinamas su ataskaitų patikrinimo rezultatais. Pranešimo dėl projekto ataskaitų patvirtinimo kopija projekto vykdytojui išsiunčiama elektroniniu paštu, nurodytu Sutartyje ar kituose projekto vykdytojo GVF pateiktuose raštiškuose dokumentuose.
9. Nustačius veiklos ir (ar) finansinių ataskaitų trūkumus, kartu su ataskaitomis pateiktų išlaidas ar veiklas pagrindžiančių dokumentų trūkumą, projektų vykdytojams siunčiamos raštiškos pastabos dėl klaidų taisymo/trūkumų pašalinimo. Maksimalus trūkumų pašalinimui skiriamas laikas – 5 darbo dienos. Pradelsus šį terminą trūkumas gali būti vertinamas kaip netinkamos projekto išlaidos/ne pilna apimtimi įgyvendinta projekto veikla.
10. Visa projekto ataskaitų tikrinimo, veiklų įgyvendinimo ir išlaidų tinkamumo vertinimo procedūra laikoma baigta po GVF atsakingų darbuotojų galutinio (paskutinio projekto ketvirčio, kaip tai nustatyta Projekto dokumentacijoje) ataskaitų rinkinio patvirtinimo. Po galutinio ataskaitų rinkinio patvirtinimo projekto ataskaitos netikslinamos (netaisomos), papildomi ataskaitų priedai (dokumentų kopijos) GVF nesiunčiami ir nenagrinėjami. Šis ribojimas netaikomas GVF iniciatyva atliekamai kontrolei: GVF, įgyvendindamas Taisyklių 71 punkte nustatytą teisę atlikti projekto veiklų ir išlaidų patikras vietoje penkerius metus po projekto veiklų įgyvendinimo pabaigos, turi teisę pareikalauti su projektu susijusių dokumentų ir paaiškinimų, o projekto vykdytojas privalo juos pateikti per GVF nustatytą terminą. Nustačius, kad patvirtintos išlaidos buvo netinkamos finansuoti, GVF įformina patikros rezultatus Projekto patikrinimo ataskaitoje (Priedas Nr. 2) ir nustato terminą, per kurį atitinkama lėšų dalis grąžinama GVF. Atsakingų GVF darbuotojų veiksmai gali būti skundžiami VII skyriuje nustatyta tvarka.
11. Patikrintos ir patvirtintos GVF atsakingų darbuotojų , veiklos ir finansinės ataskaitos kartu su projekto išlaidas ir veiklas pateisinančiais dokumentais, susirašinėjimo dėl trūkumų pašalinimo dokumentais bei Pranešimu dėl projekto ataskaitų patvirtinimo, segami į projektui skirtą bylą arba saugomi elektroniniu būdu.

IV. Patikrų vietose atlikimo tikslas 

12. GVF gali atlikti neplanuotas projektų patikras vietoje.
Neplanuotas projektų patikras vietoje GVF atlieka esant įtarimui, kad projekto vykdytojo teikiama informacija yra netiksli, neišsami arba klaidinanti. Neplanuotos patikros vietoje gali būti atliekamos GVF direktoriaus sprendimu pagal gautą skundą, pranešimą, prašymą, pavedimą, viešąją informaciją ir pan.

V.	Projektų patikros vietoje planavimas ir atlikimas

13. GVF gali tikrinti projekto vykdytojo veiklą tik tiek, kiek ji yra susijusi su tikrinamo projekto įgyvendinimu.
14. Patikrą vietoje atlieka GVF direktoriaus įsakymu sudaryta Patikros darbo grupė (ne mažiau kaip 2 asmenys).
15. Už patikros įgyvendinimą paskirti atsakingi asmenys prieš atlikdami patikrą turi peržiūrėti projekto veiklos ir finansinių ataskaitų tikrinimo rezultatus ir toms projekto išlaidų kategorijoms, kuriose rasta klaidų, patikros metu skirti didesnį dėmesį.
16. Jei išankstinis projekto vykdytojo informavimas apie neplanuotą patikrą vietoje gali turėti neigiamos įtakos patikros vietoje rezultatams, GVF patikrą vietoje gali atlikti prieš tai iš anksto neinformavusi lėšų gavėjo.
17. Patikrą atliekantys Patikros darbo grupės nariai privalo:
17.1. nusišalinti patys arba būti nušalinti nuo patikros atlikimo, jeigu paaiškėja, kad jie yra tikrinamos įstaigos vadovo ar projekto vykdytojo, ar projekto darbo grupės narių sutuoktiniai, sugyventiniai, įstatymų nustatyta tvarka įregistravę partnerystę, artimieji giminaičiai ar yra su šiais asmenimis susiję svainystės ryšiais (kaip tai nustatyta Lietuvos Respublikos civiliniame kodekse (Žin., 2000, Nr. 74-2262)), arba jeigu Patikros darbo grupės narių nešališkumu pagrįstai abejojama dėl kitų priežasčių, galinčių sukelti viešųjų ir privačių interesų konfliktą;
17.2. būti objektyvūs ir sąžiningi, iš anksto viešai nevertinti atliktos patikros rezultatų;
17.3. išanalizuoti patikros metu surinktą medžiagą ir įvertinti, ar lėšų gavėjo projekto vykdymo ataskaitose pateikta informacija teisinga ir tiksli, ar buvo atlikti darbai, tyrimai, suteiktos paslaugos ir įsigytos prekės, už kurias projekto vykdytojas atsiskaitė, ar lėšos naudojamos pagal tikslinę paskirtį, bei patikrinimo rezultatus surašyti Projekto patikros lape.
18. Patikrinimą atliekanti Patikros darbo grupė turi teisę:
18.1. atlikti patikrinimus įstaigose jų darbo laiku;
18.2. įstaigose susipažinti su dokumentais, susijusiais su patikros dalyku, ir gauti šių dokumentų kopijas ar nuorašus, esant galimybei, taip pat gauti kitą informaciją, susijusią su patikrinimu;
18.3. Neplaninės patikros metu tikrinama:
18.3.1. Atsižvelgiant į patikros vietoje priežastis bei tikslą, tikrinami duomenys bei dokumentai, nurodyti neplaninės patikros vietoje tikrinimo elementų sąraše.
19. Patikros vietoje atlikimo metu tikrinami atsitiktinės atrankos būdu pasirinkti dokumentai.
20. Neplaninės patikros metu, siekiant nustatyti dvigubo finansavimo atvejus, projekto vykdytojo ir partnerių gali būti paprašyta taip pat pateikti ir projekto vykdymo laikotarpiu įgyvendinamų kitų projektų finansavimo sutartis su priedais (veiklų aprašymus, biudžetus).
21. Atlikus projekto patikrą Projekto vykdytojas supažindinamas su Projekto patikros lapu.
22. Patikros vietoje rezultatai, išvados ir rekomendacijos dėl tolimesnio projekto įgyvendinimo pateikiami Projekto patikrinimo ataskaitoje (Priedas Nr. 2), prireikus, nustatomi privalomi projekto vykdytojui nurodymai, pateikiamos rekomendacijos. 
23. GVF atstovai, dalyvavę patikroje, jos rezultatus per 30 kalendorinių dienų įformina Projekto patikrinimo ataskaitoje, su kuria Projekto vykdytojas supažindinamas raštu. Projekto patikrinimo ataskaitos kopija išsiunčiama Sutartyje nurodytu elektroniniu paštu arba paštu.
24. Apie dėl projekto vykdytojo kaltės neįvykusią patikrą, po patikros neįvykdytus pažeidimų ištaisymus ir/ar rekomendacijas nedelsiant informuojamas GVF direktorius. Esant tokio tipo pažeidimams GVF valdyba gali pripažinti sprendimą finansuoti projektą netekusiu galios bei imtis kitokių prevencinių priemonių.

VI.	Patikrų vietoje nustatytų pažeidimų administravimas

25. Patikros vietoje metu nustačius neesminių neatitikimų suformuluojamos rekomendacijos projekto vykdytojui ir nustatomas 30 dienų terminas (išskirtiniais atvejais, abiems pusėms raštu suderinus, gali būti nustatomas ir ilgesnis terminas), per kurį šios rekomendacijos turi būti įgyvendintos.
26. Nustačius Projekto finansavimo sutarties esminius pažeidimus, GVF:
26.1. sustabdo projekto ataskaitų nagrinėjimą ir lėšų išmokėjimą, kol projekto vykdytojas per nustatytą terminą pašalins nustatytus pažeidimus;
26.2. turi teisę nutraukti su lėšų gavėju sudarytą sutartį ir/ar pareikalauti grąžinti pervestas lėšas (ar jų dalį),
26.3. gali imtis kitų veiksmų.
27. Jei atlikus projekto patikrą vietoje įtariama, kad Projekto vykdytojo pažeidimai yra nusikalstamo pobūdžio, nedelsiant, bet ne vėliau kaip per 2 darbo dienas po projekto patikros atlikimo, informuojama GVF vadovybė.
28. Apie nustatytų pažeidimų ištaisymą bei rekomendacijų įgyvendinimą projekto vykdytojai GVF informuoja raštu.

VII.	Pretenzijų ir skundų nagrinėjimas. Baigiamosios nuostatos

29. Projekto vykdytojas GVF direktoriui gali teikti raštiškas pretenzijas dėl GVF administracijos veiksmų (sprendimų), susijusių su veiklos ir finansinių ataskaitų tikrinimu ir vertinimu, arba neveikimo, per 10 darbo dienų nuo tos dienos, kai šis sužinojo ar turėjo sužinoti apie tokius GVF veiksmus arba neveikimą.
30. GVF direktorius, gavęs projekto vykdytojo pretenziją, ją nagrinėja.
31. Jeigu GVF direktorius įvertina, kad GVF administracijos veiksmai buvo teisėti ir atitinka nustatytas Geros valios fondo tvarkas/procedūras, apie tai raštu informuoja projekto vykdytoją.
32. GVF direktoriui įvertinus, kad yra pagrindo manyti, jog GVF administracijos veiksmai buvo neteisėti ar neatitiko nustatytų GVF tvarkų/procedūrų, jis nurodo pakartoti veiklos ir finansinių ataskaitų tikrinimo ir vertinimo procedūrą arba atlikti kitus būtinus veiksmus. Tokiu atveju GVF direktorius nustato ne trumpesnį kaip 20 darbo dienų terminą, per kurį vertinimo procedūra turi būti pakartota arba atlikti kiti būtini veiksmai, ir apie priimtą sprendimą raštu informuoja projekto vykdytoją.
33. Projekto vykdytojas (lėšų gavėjas), nesutikdamas su GVF sprendimais ar veiksmais, gali kreiptis į teismą Lietuvos Respublikos įstatymų nustatyta tvarka.


1 Priedas 
„Projekto patikros lapas“

                     Patikros lapas



(Įsakymo data ir numeris / neplaninės patikros tikslas)



(data)



(sudarymo vieta)

1. Duomenys apie projektą ir projekto vykdytoją pagal projekto sutartį:

	Projekto vykdytojo pavadinimas:
	

	Projekto vykdytojo kodas:
	

	Projekto finansavimo sutarties numeris:
	

	Projekto pavadinimas:
	

	Projekto vykdytojo kontaktiniai duomenys (adresas, telefonas, el.paštas, kontaktinis asmuo):
	

	Projekto vertė (Eur):
	

	GVF finansuojamų išlaidų suma (Eur):
	



2. Duomenys apie projekto valdymą ir administravimą:

	Eil. Nr.
	Patikros kriterijai
	Taip
	Ne
	Netaikoma
	Komentarai apie sąlygos nesilaikymo priežastis

	 2.1.
	Ar projekto dokumentai saugomi sutartyje nustatyta tvarka?
(ar visi dokumentų originalai saugojami veiklą vykdančioje ar registruotoje būstinėje)
	
	
	
	

	2.2.
	Ar projekto vykdytojo kartu su ataskaitomis pateiktos išlaidų pagrindimo įrodymo dokumentų kopijos atitinka šių dokumentų originalus?
(tikrinama ne mažiau 20 vnt. GVF pateiktų dokumentų kopijų)
	
	
	
	



3. Duomenys apie projekto pirkimų vykdymą, pirkimo sutarčių įgyvendinimą ir projekto pajamas:

	Eil. Nr.
	Patikros kriterijai
	Taip
	Ne
	Netaikoma
	Komentarai apie sąlygos nesilaikymo priežastis 

	3.1.
	Ar įsigytos prekės, suteiktos paslaugos, atlikti darbai atitinka nurodytus projekto sutartyje, pirkimų sutartyse ir išlaidų pagrindimo įrodymo dokumentuose?
	
	
	
	

	3.2.
	Ar projekte įsigytas ilgalaikis turtas yra nesugadintas, nesunaikintas, neprarastas dėl projekto vykdytojo/partnerio aplaidumo ir kaltės? Ar neperduotos ilgalaikio turto nuosavybės teisės (išskyrus perdavimą projekto partneriui)?
	
	
	
	



4. Duomenys apie projekto finansavimą ir projekto lėšų apskaitą:

	Eil. Nr.
	Patikros kriterijai
	Taip
	Ne
	Netaikoma
	Komentarai apie sąlygos nesilaikymo priežastis

	4.1.
	Ar projekto vykdytojas naudoja kredito įstaigoje turimą atskirą sąskaitą projektui skiriamoms finansavimo lėšoms?
	
	
	
	

	4.2.
	Ar su projektu susijusių buhalterinių operacijų įrašai atskirti nuo kitų operacijų įrašų (t.y. ar naudojamos atskiros sąskaitų plano subsąskaitos arba kodavimas)?
	
	
	
	

	  4.3.
	Kita, pvz. ar pasitvirtino GVF gautas skundas ar kita informacija.
	
	
	
	



5. Duomenys apie anksčiau suformuluotų nurodymų ir (arba) rekomendacijų projekto vykdytojui vykdymą:

	Eil. Nr.
	Patikros kriterijai
	Taip
	Ne
	Netaikoma
	Komentarai apie sąlygos nesilaikymo priežastis

	5.1.
	Ar projekto vykdytojas įgyvendino (-a) ankstesnių patikrų vietoje ataskaitose ir kitais būdais pateiktas rekomendacijas ar nurodymus?
	
	
	
	



6. Tikrintų dokumentų sąrašas:

	Eil. Nr.
	Dokumentai

	
	

	
	




Patikrą atliko:	Patikroje dalyvavo ir su patikros
rezultatais susipažino: SUSIPAŽINAU:

	



2 Priedas „Projekto patikrinimo ataskaita“

                                                                  Patikrinimo ataskaita



(data)


	Projekto pavadinimas
	

	Projekto kodas
	




1. Projekto patikros rezultatai

· ar patikra buvo atliekama pagal visus patikros lape nustatytus patikros kriterijus;
· ar projekto vykdytojas pateikė visą reikiamą informaciją ir bendradarbiavo atliekant projekto patikrą vietoje;
· kita GVF atstovų, atlikusių projekto patikrą vietoje, nuožiūra svarbi informacija.



2. Projekto patikros išvados ir nurodymai (rekomendacijos) projekto vykdytojui

Šioje dalyje pateikiamos išvados ir nurodymai bei rekomendacijos projekto vykdytojui dėl:
· projekto valdymo ir administravimo;
· projekto veiklų įgyvendinimo, projekto tikslų, uždavinių, fizinių veiklos įgyvendinimo rodiklių
pasiekimo;
· projekto pirkimų vykdymo ir pirkimo sutarčių įgyvendinimo;
· projekto finansavimo ir projekto lėšų apskaitos;
· informavimo apie projektą.
Kiekvienai rekomendacijai įgyvendinti nustatomas terminas ir nurodoma, kaip turi būti atsiskaitoma už rekomendacijos įgyvendinimą.

Pateikiama informacija:
· ar projektas įgyvendinamas (įgyvendintas) pagal planą;
· ar projekto patikros metu nustatyti neatitikimai ir trūkumai gali turėti neigiamą įtaką tolesniam projekto įgyvendinimui (nepasibaigusiems projektams);
· ar atlikus projekto patikrą buvo įtarta pažeidimų. Jei taip,– nurodoma, kad reikėtų pradėti pažeidimo tyrimo procedūrą;
· ar vykdomi anksčiau suformuluoti nurodymai ir (arba) rekomendacijos;
· kita svarbi informacija.


Projekto patikrą vietoje atlikę GVF atstovai:


    (pareigos, vardas, pavardė, data)


    (pareigos, vardas, pavardė, data)


    (pareigos, vardas, pavardė, data)


[bookmark: RANGE!A1:F40]3 Priedas
PROJEKTŲ SUVESTINĖ LENTELĖ
(pildoma kiekvienam projektui atskirai; suvestinis visų projektų registras tvarkomas elektronine forma)
1. Duomenys iš finansavimo sutarties
	Paraiškos registracijos Nr.
	pvz. REG/2026(1)/000

	Paraiškos registracijos data
	

	Pareiškėjas (projekto vykdytojas)
	

	Projekto pavadinimas
	

	Projekto įgyvendinimo būsena
	įgyvendinamas / baigtas / nutrauktas

	Finansavimo sutarties Nr.
	

	Finansavimo sutarties data
	

	Veiklų pradžia
	

	Veiklų pabaiga
	

	Atsiskaitomosios sąskaitos Nr.
	

	Planuojama projekto vertė, EUR
	K

	GVF finansavimas, EUR
	L

	GVF finansavimo intensyvumas, proc.
	M = L / K × 100


2. Mokėjimo grafikas ir mokėjimai
	Nr.
	Mokėjimo terminas pagal sutartį
	Suma, EUR
	Faktinė pervedimo data
	Pastabos (koregavimai, sustabdymai)

	1
	
	
	
	

	2
	
	
	
	

	3
	
	
	
	

	4
	
	
	
	

	5
	
	
	
	


3. Ataskaitų teikimas ir tvirtinimas
	Ataskaitinis laikotarpis
	Ataskaitų rinkinio gavimo data
	Deklaruojama suma, EUR
	Ar vykdytojas nebankrutuoja ir nėra likviduojamas? (tikrinama Registrų centre)
	Ataskaitų patvirtinimo data

	I ketvirtis
	
	
	
	

	II ketvirtis
	
	
	
	

	III ketvirtis
	
	
	
	

	IV ketvirtis
	
	
	
	

	Galutinė ataskaita
	
	
	
	


4. Išlaidos pagal kategorijas
	Išlaidų kategorija
	Pagal patvirtintą sąmatą, EUR
	Deklaruota tinkamų išlaidų, EUR
	Likutis, EUR
	Pokytis, proc. (riba ±30)

	1. Tiesioginės projekto vykdymo išlaidos
	
	
	
	

	2. Ilgalaikio materialiojo ir nematerialiojo turto įsigijimas
	
	
	
	

	3. Nenumatytos išlaidos
	
	
	
	

	4. Projekto administravimo išlaidos
	
	
	
	

	IŠ VISO
	
	
	
	×

	iš jų GVF lėšos
	
	
	
	×


Pokytis skaičiuojamas: (deklaruota tinkamų išlaidų − pagal sąmatą) / pagal sąmatą × 100. Viršijus ±30 proc., būtinas sąmatos keitimas Taisyklių 61 punkte nustatyta tvarka.
5. Kontrolė
	Kontrolės rodiklis
	Skaičiavimas
	Reikšmė / atitiktis

	Sąmatos kategorijų suma atitinka projekto vertę
	1+2+3+4 kategorijos − projekto vertė = 0
	

	Faktinis GVF finansavimo intensyvumas atitinka sutartį
	GVF lėšos × 100 / deklaruotos tinkamos išlaidos − sutarties proc. = 0
	

	Likutis atitinka skirtumą
	projekto vertė − deklaruotos tinkamos išlaidos = kategorijų likučių suma
	

	Nenumatytų išlaidų dalis
	3 kategorija / projekto vertė × 100; riba – ne daugiau kaip 10 proc.
	

	Administravimo išlaidų dalis
	4 kategorija / projekto vertė × 100; riba – ne daugiau kaip 30 proc., o viešojo sektoriaus subjektams ir pelno siekiantiems juridiniams asmenims – 10 proc.
	

	Nepanaudotų GVF lėšų likutis
	GVF finansavimas − GVF lėšomis apmokėtos tinkamos išlaidos
	


6. Išvados
	Grąžintina GVF suma, EUR
	tikrinama deklaravus visas projekto išlaidas

	Leidinių (knygų, CD, DVD ir pan.) egzempliorių skaičius
	jei taikoma; GVF priklauso 10 proc. tiražo

	Nustatyti trūkumai ir jų pašalinimo terminas
	

	Kitos pastabos
	


Lentelę užpildė:
	____________________
(pareigų pavadinimas)
	____________________
(parašas)
	____________________
(vardas ir pavardė, data)



PATVIRTINTA:
VšĮ „Geros valios kompensacijos už žydų religinių bendruomenių nekilnojamąjį turtą disponavimo fondas“
2026 m. rugsėjo 1 d.
direktorės įsakymu Nr. 20/2026

8

4 Priedas „Pranešimas dėl projekto ataskaitų patvirtinimo“

VŠĮ “GEROS VALIOS KOMPENSACIJOS UŽ ŽYDŲ RELIGINIŲ BENDRUOMENIŲ NEKILNOJAMĄJĮ TURTĄ DISPONAVIMO FONDAS”
Pranešimas dėl projekto Sut. Nr. __________ ____ ketvirčio ataskaitų patvirtinimo
_____ m. ____________ d. Nr. _________
Adresatas:
__________________
Įm.k. _____________
Projekto pavadinimas: ________________________________

VšĮ "Geros valios kompensacijos už žydų religinių bendruomenių nekilnojamąjį turtą disponavimo fondas" (toliau – GVF) informuoja, kad:
1. Įvertino Jūsų ataskaitose prašomas pripažinti tinkamomis finansuoti projekto išlaidas ir:
1.1. Pripažino tinkamomis finansuoti išlaidomis _____ eur, iš kurių GVF skirto finansavimo lėšų suma _______ eur.
1.2. Tinkamomis finansuoti išlaidomis nepripažino ___ eur:
	Projekto išlaidų sąmatos eilutės numeris ir pavadinimas
	Tinkamo-mis finansuoti išlaidomis nepripa-žinta suma
	Doku-mento data
	Dokumento serija, numeris
	Dokumen-to pavadini-mas
	Prekių tiekėjas/ paslaugų teikėjas
	Komentaras

	
	
	
	
	
	
	

	
	
	
	
	
	
	

	
	
	
	
	
	
	

	Iš viso:
	
	
	
	
	
	





Kitos pastabos: ____________________________________________________________________

Kontaktinis asmuo:
V. Pavardė, +370 650 91521, ___________@gvf.lt

